TRITN บวกแรง! หลังคว้างานก่อสร้างท่อขนส่งน้ำมันของ FPT มูลค่า 3 พันลบ.
TRITN บวกแรงเกือบ 4% หลังคว้างานก่อสร้างท่อขนส่งน้ำมันของ FPT มูลค่า 3 พันลบ. ล่าสุด ณ เวลา 10.20 น. อยู่ที่ 0.53 บาท บวก 0.02 บาท หรือ 3.92% สูงสุด 0.57 บาท ต่ำสุด 0.52 บาท ด้วยมูลค่าซื้อขาย 114.27 ล้านบาท
13 ม.ค. 2560

ผู้สื่อข่าวรายงานว่าราคาหุ้นบริษัท ไทรทัน โฮลดิ้ง จำกัด (มหาชน) หรือ TRITN ล่าสุด ณ เวลา 10.20น. อยู่ที่ 0.53 บาท บวก 0.02 บาท หรือ 3.92% สูงสุด 0.57 บาท ต่ำสุด 0.52 บาท ด้วยมูลค่าซื้อขาย 114.27 ล้านบาท ขณะที่ดัชนีตลาดหุ้นไทยโดยรวมลบ 0.05%
 
โดยราคาหุ้น TRITN ปรับตัวเพิ่มขึ้นหลังจากบริษัทย่อยที่ถือหุ้นอยู่ 84.21% ได้ลงนามในสัญญารับเหมาก่อสร้างท่อขนส่งน้ำมัน โครงการขยายท่อขนส่งน้ำมันไปภาคเหนือของ บริษัท ขนส่งน้ำมันทางท่อ จำกัด (FPT) มูลค่า 3.3 พันล้านบาท โดยมีระยะเวลาแล้วเสร็จ 24 เดือน
โดยการลงนามมีขึ้นหลังจากที่ Strega ได้เข้าร่วมประมูลงานในงานรับเหมาก่อสร้างท่อขนส่งน้ำมันดังกล่าวเมื่อวันที่ 2 ธ.ค.59 และต่อมาเมื่อวันที่ 22 ธ.ค.59  FPT ได้ประกาศให้ Strega เป็นผู้ชนะการประมูลโครงการดังกล่าว
ทั้งนี้ โครงการเป็นการขยายท่อขนส่งน้ำมันไปภาคเหนือ มีระยะการก่อสร้าง 2 ระยะ ประกอบด้วย ระยะที่ 1 จากคลังน้ำมันบางปะอิน ถึงคลังน้ำมันพิจิตร ระยะที่ 2 จากสถานีเพิ่มแรงดันและแยกระบบท่อกำแพงเพชร ถึงคลังน้ำมันนครลำปาง